Uredba Komisije (EGS) št. 3829/86

z dne 15. decembra 1986

o uvrstitvi blaga v tarifno številko 44.15 skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2] in zlasti členov 3 in 4 Uredbe,

ker je treba za zagotovitev enotne uporabe nomenklature skupne carinske tarife predvideti uvrstitev vezane plošče dolžine od 1981 do 2400 mm, širine od 762 do 1220 mm in debeline približno 44 mm, ki jo sestavlja sredica iz blok plošče, med dvema vezanima lesenima ploščama, sestavljenima iz treh slojev, pri čemer ta sedem slojna plošča, ki ima obe daljši stranici (po možnosti furnirani) in eno ali obe krajši stranici (po možnosti furnirani), sestavljeni iz ene same brune, znano kot "oletvičeno", ni bila nadalje obdelana;

ker tarifna številka 44.15 skupne carinske tarife v prilogi k Uredbi Sveta (EGS) št. 950/68 [3], nazadnje spremenjeni z Uredbo (EGS) št. 3129/86 [4], med drugim zajema vezane lesene plošče, laminirne plošče, druge večplastne lesene plošče in podobne izdelke iz laminiranega lesa (skupaj s furniranimi ploščami in listi), tarifna številka 44.23 pa zajema stavbno pohištvo in druge lesene proizvode za gradbeništvo; ker se navedeni tarifni številki upoštevata za uvrstitev zadevne plošče;

ker zadevna plošča razen svoje pravokotne oblike in debeline nima nobene lastnosti, ki bi kazala na njeno uporabo kot vrata; ker pravokotna oblika in debelina sami po sebi nista dovolj, da bi upravičevali uporabo splošnega pravila št. 2(a) za interpretacijo nomenklature skupne carinske tarife (Izdelki, ki niso kompletni ali končni), ker se zlasti plošča kot taka lahko uporablja za druge namene poleg izdelave vrat; ker plošča torej ni bila dovolj obdelana, da bi upravičevala uvrstitev v tarifno številko 44.23 kot nedokončana vrata; ker se mora zato uvrstiti v tarifno številko 44.15;

ker so ukrepi, predvideni s to uredbo, v skladu z mnenjem Odbora za nomenklaturo skupne carinske tarife,

SPREJEL NASLEDNJO UREDBO:

Člen 1

Sedem slojna plošča dolžine od 1981 do 2400 mm, širine 762 do 1220 mm in debeline približno 44 mm, ki jo sestavlja sredica iz blok plošče, med dvema vezanima lesenima ploščama, sestavljenima iz treh slojev, pri čemer ta sedem slojna plošča, ki ima obe daljši stranici (po možnosti furnirani) in eno ali obe krajši stranici (po možnosti furnirani), ki sta sestavljeni iz ene same brune, znano kot "oletvičeno", ni bila nadalje obdelana, se uvrsti v skupno carinsko tarifo pod tarifno številko:

44.15 Vezane lesene plošče, blok plošče, laminirane plošče, druge večplastne lesene plošče in podobni izdelki iz laminiranega lesa (skupaj s furniranimi ploščami in listi); intarzija in marketerija iz lesa.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1986

Za Komisijo

Cockfield

Podpredsednik

[1] UL L 14, 21.1.1969, str. 1.

[2] UL L 191, 19.7.1984, str. 1.

[3] UL L 172, 22.7.1986, str. 1.

[4] UL L 292, 16.10.1986, str. 3.

--------------------------------------------------